2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัท ซี. ไอ. กรุ๊ป จำกัด ก่อตั้งขึ้นเมื่อวันที่ 20 สิงหาคม 2534
จากการรวมตัวกันของกลุ่มผู้บริหารซึ่งเคยร่วมงานกับบริษัทผู้ผลิตชิ้นส่วนเครื่องปรับอากาศของประเทศสหรัฐอเมริกา
ด้วยทุนจดทะเบียนเริ่มแรกจำนวน 10 ล้านบาท
โดยมีวัตถุประสงค์หลักเพื่อประกอบธุรกิจผลิตคอยล์เย็น (Evaporator Coil) คอยล์ร้อน
(Condenser Coil) และคอยล์น้ำเย็น (Chilled Water Coil)
ซึ่งเป็นส่วนประกอบของเครื่องปรับอากาศ เครื่องทำความเย็น
และอุปกรณ์ถ่ายเทความร้อน/ความเย็นประเภทอื่น ๆ เพื่อจำหน่ายในประเทศ จนกระทั่งในปี 2541
บริษัทจึงเริ่มผลิตและจำหน่ายไปยังต่างประเทศ จนกระทั่งในปี
2541บริษัทจึงเริ่มผลิตและจำหน่ายไปยังต่างประเทศ

ต่อมาเมื่อวันที่ 10 เมษายน 2546 ได้จดทะเบียนควบรวมกิจการระหว่าง บริษัท ซี. ไอ. กรุ๊ป
จำกัด และ บริษัท ฮีท อินเทอะเชนจ์ จำกัด ด้วยทุนจดทะเบียนจำนวน 94 ล้านบาท

วันที่ 1 มีนาคม 2547 บริษัทได้จดทะเบียนแปรรูปเป็นบริษัทมหาชนจำกัด
ซึ่งเป็นพัฒนาการสำคัญอีกก้าวในการเพิ่มศักยภาพ และสร้างความน่าเชื่อถือให้กับบริษัท
เสริมสร้างให้เกิดการขยายโอกาสทางธุรกิจและคู่ค้าในวงกว้าง และการเติบโตในระยะยาว

ปัจจุบัน บริษัทมีทุนจดทะเบียน 442.59
ล้านบาทและเป็นหนึ่งในผู้ดำเนินธุรกิจผลิตและจำหน่ายคอยล์รายใหญ่ที่สุดในประเทศไทย
โดยได้มีการปรับแนวทางการดำเนินธุรกิจที่มุ่งเพิ่มคุณค่าสร้างความสำเร็จให้กับลูกค้ามากกว่าการจัดจำหน่ายผลิตภัณฑ์อย่างเดียว

บริษัทมีสำนักงานและโรงงานแห่งแรกตั้งอยู่ ณ จังหวัดปทุมธานี
ต่อมาได้ขยายกำลังการผลิตด้วยการก่อสร้างโรงงานผลิตที่ อำเภอศรีราชา จังหวัดชลบุรี
บนเนื้อที่ประมาณ 6 ไร่ และอำเภอเมือง จ.สมุทรปราการ บนเนื้อที่ประมาณ 1 ไร่
ปัจจุบันบริษัทมีสำนักงานใหญ่ตั้งอยู่เลขที่ 1/1 หมู่ที่ 7 ถนนบางคูวัด ตำบลบางคูวัด อำเภอเมือง
จังหวัดปทุมธานี 12000

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานในช่วงที่ผ่านมาของบริษัท

+---------+------------------------------------------------------------+
| ปี       | เหตุการณ์ที่สําคัญ                                               |
+=========+============================================================+
| 2543    | -   ทำ                                                     |
|         | การจ้างผู้เชี่ยวชาญชาวอเมริกันซึ่งเป็นผู้ที่มีประสบการณ์ในอุตสาหกรรมการผลิตค |
|         | อยล์มาช่วยให้คำปรึกษาเพื่อพัฒนาเทคโนโลยีของบริษัทให้มีประสิทธิภาพมากยิ่งขึ้น |
|         |                                                            |
|         | -   สิน                                                     |
|         | ค้าของบริษัทได้รับการรับรองคุณภาพสินค้าตามมาตรฐานของประเทศแคนาดาจาก |
|         |     Canadian Standards Association (“CSA”)*                |
|         |     ที่ระดับความดันสูงสุดไม่เกิน 420 PSI (Pound Per Square Inch)   |
|         |     ทำให้สามารถขยายตลาดต่างประเทศไปยังประเทศแคนาดา            |
|         |                                                            |
|         | -   ได้รับรางวัลผู้จัดจำหน่ายชิ้นส่วนเครื่องปรับอากาศที่มีคุณภาพสูงสุด        |
|         |     (Golden Award) จากบริษัท เทรน (ประเทศไทย) จำกัด           |
|         |                                                            |
|         | -   ได้รับใบประกาศจากกรมโรงงานอุตสาหกรรมในการเข้าร่วมโครงการ    |
|         |     “Ozone Depleting Substance Phaseout”                   |
|         |     ในการยกเลิกการใช้สาร Chlorofluorocarbons (CFC)           |
|         |     ในกระบวนการผลิตทุกขั้นตอน                                  |
+---------+------------------------------------------------------------+
| 2545    | -   ได้รับการรับรองคุณภาพสินค้าตามมาตรฐานของประเทศสหรัฐอเมริกา จาก |
|         |     Underwriters Laboratories Inc. (“UL”)*                 |
|         |     ที่ระดับความดันสูงสุดไม่เกิน 500 PSI                           |
|         |     ทำให้บริษัทสามารถขยายตลาดต่างประเทศได้มากขึ้น                 |
|         |     โดยเฉพาะในประเทศสหรัฐอเมริกา                             |
|         |                                                            |
|         | -   ได้รับรางวัลผู้จัดจำหน่ายดีเด่น (Best Supplier) จาก บริษัท เทรน   |
|         |     (ประเทศไทย) จำกัด                                       |
+---------+------------------------------------------------------------+
| 2546    | -   ได้รับการรับรองมาตรฐานระบบคุณภาพ ISO 9001 : 2000           |
|         |                                                            |
|         | -   ควบรวมกิจการกับบริษัท ฮีท อินเทอะเชนจ์ จำกัด                   |
|         |     และจดทะเบียนจัดตั้งบริษัทใหม่ ด้วยทุนจดทะเบียนและเรียกชำระแล้ว 94  |
|         |     ล้านบาท                                                 |
|         |                                                            |
|         | -   ได้รับการประเมินจากบริษัท เทรน (ประเทศไทย) จำกัด             |
|         |     ด้วยคะแนนดีเยี่ยมจากกลุ่มผู้จัดจำหน่ายชิ้นส่วนเครื่องปรับอากาศ         |
|         |     ในเรื่องของคุณภาพสินค้า การจัดส่งสินค้าที่ตรงเวลา ราคาสินค้า บริการ  |
|         |     รวมถึงความปลอดภัยของสินค้า                                 |
|         |                                                            |
|         | -   เพิ่มทุนจดทะเบียนจาก 94 ล้านบาท เป็น 120 ล้านบาท              |
|         |     โดยการเสนอขายหุ้นสามัญเพิ่มทุนจำนวน 260,000 หุ้น               |
|         |     มูลค่าที่ตราไว้หุ้นละ 100 บาท ให้แก่ผู้ถือหุ้นเดิมตามสัดส่วน            |
+---------+------------------------------------------------------------+
| 2547    | -   ได้การรับรองคุณภาพสินค้า UL                                 |
|         |     ตามมาตรฐานข                                            |
|         | องประเทศสหรัฐอเมริกาสำหรับสินค้าของบริษัททุกรุ่นที่ระดับความดันสูงสุดไม่เกิน |
|         |     540 PSI                                                |
|         |                                                            |
|         | -   บริษัทได้ดำเนินการแปลงสภาพเป็นบริษัทมหาชน                     |
|         |     เปลี่ยนแปลงมูลค่าหุ้นที่ตราไว้จากเดิม                            |
|         |     100 บาท เป็น 1 บาท รวมทั้งเพิ่มทุนจดทะเบียนจาก 120 ล้านบาท เป็น |
|         |     165 ล้านบาท                                             |
|         |                                                            |
|         | -   ได้รับรางวัล Best Performance สำหรับ Service & Special     |
|         |     Project จากบริษัท เทรน (ประเทศไทย) จำกัด จากการให้บริการที่ดี  |
|         |     การจัดส่งสินค้าที่ตรงเวลา คุณภาพสินค้า                          |
|         |     รวมทั้งการให้คำปรึก                                        |
|         | ษาในการออกแบบระบบคอยล์ในเครื่องปรับอากาศขนาดใหญ่สำหรับโครงการต่าง |
|         |     ๆ                                                      |
+---------+------------------------------------------------------------+
| 2548    | -   เสนอขายหุ้นสามัญเพิ่มทุนจำนวน 41 ล้านหุ้นต่อประชาชนและจำนวน 4    |
|         |     ล้านหุ้นต่อกรรมการและพนักงานของบริษัท                         |
|         |                                                            |
|         | -   เข้าจดทะเบียนในตลาดหลักทรัพย์เอ็ม เอ ไอ ในวันที่ 27 มกราคม 2548 |
|         |                                                            |
|         | -   ได้รับรางวัลอุตสาหกรรมดีเด่น ประจำปี 2548                     |
|         |     ประเภทการบริหารอุตสาหกรรมขนาดกลางและขนาดย่อม              |
|         |     จากนายกรัฐมนตรี พันตำรวจโท ทักษิณ ชินวัตร                     |
|         |     จัดโดยกรมส่งเสริมอุตสาหกรรม กระทรวงอุตสาหกรรม               |
|         |                                                            |
|         | -   เพิ่มทุนจดทะเบียนจาก 165 ล้านบาท เป็น 247.50 ล้านบาท          |
|         |     โดยการเส                                               |
|         | นอขายใบสำคัญแสดงสิทธิที่จะซื้อหุ้นสามัญของบริษัทให้แก่ผู้ถือหุ้นเดิมจำนวนไม่เกิน |
|         |     82,500,000 หน่วยในอัตราส่วน 2 หุ้นสามัญเดิม ต่อ 1              |
|         |     หน่วยใบสำคัญแสดงสิทธิ (เศษที่เกิดจากการคำนวณให้ปัดเศษทิ้ง)        |
+---------+------------------------------------------------------------+
| 2549    | -   บริษัทฯ ลงทุนในหุ้นสามัญของบริษัท เอวีวี จำกัด ซึ่งเป็นลูกค้าของบริษัท   |
|         |     จำนวน 14,000 หุ้น เป็นจำนวนเงินรวมทั้งสิ้น 11.80 ล้านบาท        |
| 2549    |                                                            |
|         | -   ได้รับอนุญาตให้ออกใบสำคัญแสดงสิทธิฯ จากสำนักงาน ก.ล.ต. เมื่อวันที่  |
|         |     22 ธันวาคม 2549                                         |
+---------+------------------------------------------------------------+
| 2550    | -   เพิ่มทุนจดทะเบียนจาก 247.50 ล้านบาท เป็น 350 ล้านบาท          |
|         |     โดยการเสนอขายหุ้นสามัญเพิ่มทุน จำนวนไม่เกิน 85.50 หุ้น           |
|         |     มูลค่าที่ตราไว้หุ้นละ 1 บาท ให้แก่ประชาชน (Public Offering)     |
|         |     และรองรับการปรับสิทธิของใบสำคัญแสดงสิทธิซื้อหุ้นสามัญของบริษัท รุ่นที่ 1 |
|         |                                                            |
|         | ที่อาจได้รับผลกระทบจากการเสนอขายหุ้นกับประชาชนในครั้งนี้จำนวน 17.00   |
|         | ล้านหุ้น                                                      |
|         |                                                            |
|         | -   เปิดดำเนินการโรงงานใหม่ของบริษัท ที่ตั้งอยู่ ณ นิคมอุตสาหกรรมปิ่นทอง  |
|         |     จ.ชลบุรี                                                 |
|         |                                                            |
|         | -   ได้รับอนุญาตให้เสนอขายหุ้นสามัญต่อประชาชน จำนวนไม่เกิน 85.50 หุ้น  |
|         |     จากสำนักงาน                                             |
|         |                                                            |
|         | ก.ล.ต. เมื่อวันที่ 26 ตุลาคม 2550                                |
|         |                                                            |
|         | – ขายหุ้นสามัญบริษัท เอวีวี จำกัด จำนวน 14,000 หุ้น                  |
+---------+------------------------------------------------------------+
| 2551    | -   บริษัทลงทุนในหุ้นสามัญของบริษัท เดอ ละไม จำกัด ซึ่งทำธุรกิจโรงแรมที่  |
|         |     อ.เกาะสมุย                                              |
|         |                                                            |
|         | จ.สุราษฎร์ธานี จำนวน 999,680 หุ้น เป็นจำนวนเงินรวมทั้งสิ้น 144.95     |
|         | ล้านบาท                                                     |
|         |                                                            |
|         | – อนุมัติโครงการซื้อหุ้นคืนเพื่อบริหารทางการเงิน ( Treasury Stock)     |
|         | ระยะเวลาที่จะซื้อคืน                                            |
|         |                                                            |
|         | ตั้งแต่วันที่ 18 พ.ย. 2551 – 17 พ.ค. 2552                        |
+---------+------------------------------------------------------------+
| 2552    | -   เปลี่ยนแปลงมูลค่าหุ้นของบริษัท จากหุ้นละ 1 บาท (หนึ่งบาท) เป็นหุ้นละ  |
|         |     0.50 บาท และ                                           |
|         |                                                            |
|         | เปลี่ยนแปลงจำนวนหุ้นสามัญของบริษัทจาก 350,000,000 หุ้น เป็น          |
|         | 700,000,000 หุ้น                                             |
|         |                                                            |
|         | ทั้งนี้                                                        |
|         | จึงส่งผลให้จำนวนหุ้นสามัญที่จำหน่ายได้แล้วทั้งหมดของบริษัทเปลี่ยนแปลงไปจาก  |
|         |                                                            |
|         | เดิม คือ จำนวน 251,592,417 หุ้น เป็นจำนวน 503,184,834 หุ้น        |
|         |                                                            |
|         | -   บริษัทได้ซื้อหุ้นคืนเป็นจำนวนทั้งสิ้น 3,194,800 หุ้น (Par 1 บาท)      |
|         |     คิดเป็น 1.27% ของ                                        |
|         |                                                            |
|         | จำนวนหุ้นที่จำหน่ายได้แล้วทั้งหมด                                   |
|         | และได้จำหน่ายหุ้นที่ซื้อคืนไปแล้วทั้งหมดเป็นจำนวน                       |
|         |                                                            |
|         | 6,389,600 หุ้น (Par 0.50) บาท)                               |
|         |                                                            |
|         | -   ได้รับรางวัล Best Performance สำหรับ Service & Special     |
|         |     Project 2009 จากบริษัท                                   |
|         |                                                            |
|         | เทรน (ประเทศไทย) จำกัด จากการให้บริการที่ดี การจัดส่งสินค้าที่ตรงเวลา  |
|         | คุณภาพสินค้า                                                  |
|         |                                                            |
|         | รวมทั้ง                                                      |
|         | การให้คำปรึกษาในการออกแบบระบบคอยล์ในเครื่องปรับอากาศขนาดใหญ่สำหรับ |
|         |                                                            |
|         | โครงการต่าง ๆ                                               |
|         |                                                            |
|         | – ได้รับการรับรองมาตรฐานระบบคุณภาพ ISO 9001 : 2008             |
+---------+------------------------------------------------------------+
| 2553    | 23 เม.ย. : จัดประชุมสามัญผู้ถือหุ้นประจำปี 2553                     |
|         |                                                            |
| 2553    | 1 มิ.ย. : จัดประชุมวิสามัญผู้ถือหุ้น ครั้งที่ 1/2553                     |
|         |                                                            |
|         | 1 มิ.ย. :                                                   |
|         | ได้รับอนุมัติจากที่ประชุมวิสามัญผู้ถือหุ้นให้ออกใบสำคัญแสดงสิทธิที่จะซื้อหุ้นสามัญ   |
|         | ของบริษัท เพื่อเสนอขายให้แก่กรรมการและพนักงานของบริษัท ครั้งที่ 1       |
|         | (ESOP-1) โดยไม่คิดมูลค่า จำนวน 25,100,000 หน่วย                 |
|         |                                                            |
|         | 1 มิ.ย. :                                                   |
|         | ได้รับอนุมัติจากที่ประชุมวิสามัญผู้ถือหุ้นให้ออกใบสำคัญแสดงสิทธิที่จะซื้อหุ้นสามัญ   |
|         | ของบริษัทรุ่นที่ 2 (CIG-W2) ให้แก่ผู้ถือหุ้นเดิมของบริษัทโดยไม่คิดมูลค่า       |
|         | จำนวนไม่เกิน 219,611,940 หน่วย โดยจัดสรรในอัตรา 1 หุ้นเดิม :       |
|         | 0.43637118 หน่วย CIG-W2                                     |
|         |                                                            |
|         | 8 มิ.ย. : เพิ่มทุนจดทะเบียนจากเดิม 350 ล้านบาท เป็น 390 ล้านบาท     |
|         | มูลค่าหุ้นที่ตราไว้หุ้นละ 0.50 บาท                                  |
|         |                                                            |
|         | ต.ค. :                                                     |
|         | ทำการจ้างผู้เชี่ยวชาญชาวเยอรมันซึ่งเป็นผู้ที่มีประสบการณ์ในอุตสาหกรรมการ   |
|         |                                                            |
|         | ผลิตค                                                       |
|         | อยล์มาช่วยให้คำปรึกษาเพื่อพัฒนาเทคโนโลยีของบริษัทให้มีประสิทธิภาพมากยิ่งขึ้น |
+---------+------------------------------------------------------------+
| 2554    | 26 เม.ย. : จัดประชุมสามัญผู้ถือหุ้นประจำปี 2554                     |
|         |                                                            |
|         | 14 ก.ค. : จัดประชุมวิสามัญผู้ถือหุ้นครั้งที่ 1/2554                     |
|         |                                                            |
|         | 14 ก.ค. :                                                  |
|         | ได้รับอนุมัติจากที่ประชุมวิสามัญผู้ถือหุ้นให้ออกใบสำคัญแสดงสิทธิที่จะซื้อหุ้นสามัญ   |
|         | ของบริษัทรุ่นที่ 3 (CIG-W3)                                      |
|         | ให้แก่ผู้ถือหุ้นเดิมของบริษัทโดยไม่คิดมูลค่าจำนวนไม่เกิน 3,048,173,915     |
|         | หน่วย โดยจัดสรรในอัตรา 1 หุ้นเดิม : 5 หน่วย CIG-W3                |
|         |                                                            |
|         | 26 ก.ค. : ลดทุนจดทะเบียนจากเดิม 390 ล้านบาท เป็น 304 ล้านบาท     |
|         | มูลค่าที่ตราไว้หุ้นละ 0.50 บาท                                    |
|         |                                                            |
|         | 27 ก.ค. : เพิ่มทุนจดทะเบียนจากเดิม 304 ล้านบาท เป็น 442 ล้านบาท    |
|         | มูลค่าที่ตราไว้หุ้นละ 0.50 บาท                                    |
+---------+------------------------------------------------------------+

หมายเหตุ * เพื่อที่จะรักษาการได้รับการรับรองคุณภาพสินค้าตามมาตรฐาน CSA และ UL
อย่างต่อเนื่อง บริษัทต้องชำระค่าธรรมเนียมให้กับ CSA และ UL เป็นรายปี โดยที่ CSA และ UL
จะทำการตรวจสอบคุณภาพของผลิตภัณฑ์
เพื่อควบคุมให้สินค้าของบริษัทเป็นไปตามมาตรฐานของหน่วยงานทั้งสองแห่ง เนื่องจากปัจจุบัน CSA
และ UL
ได้ลงนามในบันทึกข้อตกลงร่วมกันในการที่จะช่วยเหลือผู้ผลิตที่ต้องการส่งสินค้าไปยังประเทศแคนาดาและประเทศสหรัฐอเมริกา
เพื่อที่จะลดการทดสอบมาตรฐานที่ซ้ำซ้อนกัน
โดยต่างยอมรับในสินค้าที่ได้รับการรับรองมาตรฐานของแต่ละฝ่าย ดังนั้น
ปัจจุบันบริษัทจึงมีนโยบายที่จะพัฒนาสินค้าเพื่อให้ได้รับการรับรองคุณภาพที่ระดับความดันสูงขึ้นจาก UL
เพียงมาตรฐานเดียว

 2.2 ภาพรวมของการประกอบธุรกิจ

จากความต้องการที่หลากหลายของลูกค้า ซึ่งแตกต่างไปตามกลุ่มอุตสาหกรรม
และในแต่กลุ่มอุตสาหกรรมก็มีลักษณะการใช้งานของผลิตภัณฑ์ที่แตกต่างไปตามธุรกิจของลูกค้า
ทำให้เกิดความซับซ้อนทั้งในด้านรูปแบบ คุณภาพ มาตรฐาน และปริมาณการใช้งาน
การจัดการดังกล่าวไม่เพียงแค่การจัดการผลิตภัณฑ์ให้ตรงตามความต้องการเท่านั้น
แต่ยังมีบริการที่ลูกค้าต้องการให้จัดการเพื่อสร้างความมั่นใจในด้านการส่งมอบสินค้าที่ตรงตามกำหนด
การลดภาระการจัดเก็บสินค้าคงคลังของลูกค้า การให้คำปรึกษาในเรื่องรูปแบบผลิตภัณฑ์ต่าง ๆ
เพื่อให้เกิดประสิทธิภาพสูงสุดและคุ้มค่าสำหรับลูกค้า ทั้งนี้
บริษัทมีสัดส่วนการขายในประเทศและส่งออก คิดเป็นร้อยละ 80.79 และ ร้อยละ 19.21 ในปี
2552, ร้อยละ 70.38 และร้อยละ 29.62 ในปี 2553 สำหรับปี 2554 คิดเป็นร้อยละ 72.29
และร้อยละ 27.71 ซึ่งกลุ่มลูกค้าของบริษัท ประกอบด้วย ผู้ผลิตเครื่องปรับอากาศ
และลูกค้าที่อยู่ในตลาดสินค้าทดแทน เช่น ศูนย์ซ่อมเครื่องปรับอากาศ ศูนย์ซ่อมเครื่องทำความเย็น
เป็นต้น นอกจากนี้
บริษัทยังมีฝ่ายวิศวกรรมที่จะช่วยให้คำแนะนำแก่ลูกค้าในการออกแบบผลิตภัณฑ์โดยบริษัทจะช่วยคำนวณขนาดของคอยล์
และขนาดของ Header ให้เหมาะกับความต้องการของลูกค้า
ปัจจุบันถือได้ว่าบริษัทเป็นผู้ผลิตคอยล์ที่มีคุณภาพสูง
โดยบริษัทเป็นผู้ผลิตรายเดียวในประเทศไทยที่สินค้าได้รับการรับรองมาตรฐานสินค้าจากสถาบันต่างประเทศ
คือ CSA และ UL นอกจากนี้
บริษัทยังได้รับรางวัลผู้จัดจำหน่ายชิ้นส่วนเครื่องปรับอากาศที่มีคุณภาพสูงจากบริษัท เทรน
(ประเทศไทย) จำกัด ซึ่งเป็นลูกค้ารายใหญ่ของบริษัทเป็นเวลานานกว่า 10 ปี
ซึ่งส่งผลทำให้สินค้าของบริษัทได้รับการยอมรับจากลูกค้ารายอื่นเพิ่มมากขึ้นจากการที่ได้รับรางวัลจากผู้ผลิตเครื่องปรับอากาศที่มีชื่อเสียงระดับโลก

บริษัทฯ มีบริษัทย่อย 2 บริษัท และบริษัทร่วม (ลงทุนผ่านบริษัทย่อย) 1 บริษัท ดังนี้

บริษัทย่อย ได้แก่

(1) บริษัท เดอ ละไม จำกัด

  บริษัทฯ ถือหุ้นสามัญในบริษัทย่อย จำนวน 999,680 หุ้น มูลค่าหุ้นละ 100 บาท คิดเป็นร้อยละ
  99.97 ของทุนจดทะเบียนที่ออกและเรียกชำระแล้วของบริษัทย่อย
  โดยบริษัทย่อยดำเนินธุรกิจโรงแรมบนเกาะสมุยภายใต้ชื่อ โรงแรมสมญาบุรา (Samaya Bura
  Hotel) ที่ตั้งอยู่ ณ เลขที่ 171/4-9 หมู่ที่ 4 ต.มะเร็ต อ.เกาะสมุย จ.สุราษฎร์ธานี
  ทะเบียนเลขที่ 0845547005846 โดยมีทุนจดทะเบียน 100,000,000 บาท มูลค่าหุ้นละ 100
  บาท

(2) บริษัท ซีไอจี(ประเทศไทย) จำกัด

  บริษัทฯ ถือหุ้นสามัญในบริษัทย่อย จำนวน 499,700 หุ้น มูลค่าหุ้นละ 100 บาท คิดเป็นร้อยละ
  99.94 ของทุนจดทะเบียนที่ออกและเรียกชำระแล้วของบริษัทย่อย
  โดยบริษัทย่อยดำเนินธุรกิจผลิตและจำหน่ายอุปกรณ์และชิ้นส่วนของเครื่องปรับอากาศและเครื่องทำความเย็นรวมไปถึงเป็นตัวกลางในการจัดจำหน่ายสินค้าหรือบริการอื่นตามความเหมาะสม
  บริษัทย่อยตั้งอยู่ ณ เลขที่ 1/1 หมู่ 7 ถ.บางคูวัด ต.บางคูวัด อ.เมือง จ.ปทุมธานี
  ทะเบียนเลขที่ 0135554002471 โดยมีทุนจดทะเบียน 50,000,000 บาท มูลค่าหุ้นละ 100
  บาท

  บริษัทย่อยทั้ง 2 แห่ง ปัจจุบันมีกรรมการบริษัท 3 ท่าน ได้แก่ นายอารีย์ พุ่มเสนาะ, นายธีระ
  พุ่มเสนาะ และนายไสว ฉัตรชัยรุ่งเรือง โดยกรรมการซึ่งลงชื่อผูกพันบริษัทได้คือ
  กรรมการสองคนลงลายมือชื่อร่วมกันและประทับตราสำคัญของบริษัท

บริษัทร่วม (ลงทุนผ่านบริษัทย่อย) ได้แก่

(1) บริษัท เฉินโจว ซีไอ ฮีทติ้ง แอนด์รีฟริกเกอร์เรชั่น อีควิปเม้นต์ แมนูแฟคเจอร์ จำกัด

ดำเนินธุรกิจผลิตและจำหน่ายอุปกรณ์และชิ้นส่วนของเครื่องปรับอากาศและเครื่องทำความเย็น
(คอยล์) ที่ตั้งอยู่ ณ เลขที่ 73 ถ.อู่หลิง อาคารจาวชาง ห้อง 593 เมืองเฉินโจว มณฑลหูหนาน
สาธารณรัฐประชาชนจีน โดยบริษัทย่อยถือหุ้นในอัตราร้อยละ 25 ของทุนจดทะเบียน
โดยมีทุนจดทะเบียน 100,000,000 หยวน (ประมาณ 500,000,000 บาท)

โครงสร้างการลงทุนของบริษัทใหญ่และบริษัทย่อย

ภาพรวมของธุรกิจ และภาวะอุตสาหกรรมของบริษัทย่อย

ภาพรวมของธุรกิจบริษัทย่อย

(1) บริษัท เดอ ละไม จำกัด

ภาพรวมของธุรกิจ

บริษัท เดอ ละไม จำกัด ได้จดทะเบียนก่อตั้งเมื่อวันที่ 13 กุมภาพันธ์ 2547
ด้วยทุนจดทะเบียนแรกเริ่มจำนวน 100 ล้านบาท มูลค่าหุ้นละ 100 บาท เพื่อประกอบธุรกิจโรงแรม
เมื่อปี 2551 โดยใช้ชื่อว่า โรงแรมสมญาบุรา ตั้งอยู่ ณ เลขที่ 171/4-9 หมู่ 4 ต.มะเร็ต
อ.เกาะสมุย จ.สุราษฎร์ธานี เพื่อให้เช่าที่พักอาศัย จำหน่ายอาหารและเครื่องดื่ม
การจัดประชุมและจัดเลี้ยง รวมถึงการให้บริการอื่น ๆ เกี่ยวกับธุรกิจโรงแรม ขนาด 3 ชั้น
ประกอบด้วยห้องพักจำนวน 67 ห้อง รวมถึงห้องจัดเลี้ยงและสิ่งอำนวยความสะดวกอื่น ๆ
ปัจจุบันบริษัทฯมีทุนจดทะเบียน 100 ล้านบาท มูลค่าหุ้นละ 100 บาท

ต่อมาเมื่อวันที่ 2 มกราคม 2553 บริษัทฯ ได้ขยายธุรกิจเพื่อเพิ่มรายได้
โดยการเช่าซื้อโรงแรมเดอะรูม ขนาด 4 ชั้น ประกอบด้วยห้องพักจำนวน 30 ห้อง
ตั้งอยู่บนหาดเฉวง อ.เกาะสมุย จ.สุราษฎร์ธานี

แม้ผลประกอบการของธุรกิจการโรงแรมในปีที่ผ่านมาจะไม่ดีนัก
จากการที่ได้รับผลกระทบอย่างหนักจากวิกฤตเศรษฐกิจโลก ปัญหาทางการเมืองภายในประเทศ
และปัญหาอุทกภัยจากน้ำท่วม โรงแรมสมญาบุรา
ยังคงเดินหน้าโดยการปรับกลยุทธ์ด้านการตลาดให้มีความผสมผสานทั้งการดำเนินการด้าน
Customer Relation Management (CRM) กับกลุ่มลูกค้าเก่า และเน้นกระตุ้นลูกค้าใหม่
กอร์ปการจัดทำโรดโชว์ทั้งในและต่างประเทศควบคู่กันไป

(2) บริษัท ซีไอจี (ประเทศไทย) จำกัด

ภาพรวมของธุรกิจ

บริษัท ซีไอจี (ประเทศไทย) จำกัด ได้จดทะเบียนก่อตั้งเมื่อวันที่ 11 กุมภาพันธ์ 2554
ด้วยทุนจดทะเบียนแรกเริ่มจำนวน 50 ล้านบาท มูลค่าหุ้นละ 100 บาท
เพื่อดำเนินธุรกิจผลิตและจำหน่ายอุปกรณ์และชิ้นส่วนของเครื่องปรับอากาศ
และเครื่องทำความเย็นรวมไปถึงเป็นตัวกลางในการจัดจำหน่ายสินค้าหรือบริการอื่น

ภาวะอุตสาหกรรมท่องเที่ยวของไทย

องค์การการท่องเที่ยวโลก (World Tourism Organization : UNWTO)
ได้พยากรณ์ว่าเมื่อถึงปี พ.ศ. 2563 จะมีนักท่องเที่ยวระหว่างประเทศจำนวน 1,600 ล้านคน
ภูมิภาคที่มีแนวโน้มเป็นแหล่งท่องเที่ยวยอดนิยม คือ ภูมิภาคเอเชียตะวันออก และแปซิฟิค
และกลุ่มประเทศในเอเชียตะวันออกเฉียงใต้
เป็นจุดหมายการท่องเที่ยวแห่งใหม่ที่มีผู้นิยมเดินทางเข้ามาเพิ่มขึ้นอย่างต่อเนื่อง
โดยมีนักท่องเที่ยวเป็น 1 ใน 3 ของนักท่องเที่ยวภูมิภาคเอเชียแปซิฟิค
ทำให้ประเทศไทยมีโอกาสทางธุรกิจท่องเที่ยวเพิ่มขึ้น

อย่างไรก็ดี
ประเทศไทยต้องประสบกับปัญหาวิกฤตและความเสี่ยงด้านการท่องเที่ยวในช่วงระยะเวลา 4-5 ปี
ที่ผ่านมา ทั้งวิกฤตการณ์โรคซาร์ส (SARS) เหตุการณ์สึนามิ (Tsunami) การรัฐประหาร
การเกิดวิกฤตราคาน้ำมัน โรคระบาดไข้หวัดสายพันธุ์ใหม่ 2009
เป็นเงื่อนไขข้อจำกัดในการรักษาตลาดเดิมและขยายตลาดใหม่ ปัญหาจากอุทกภัยและวาตภัย
ความเสื่อมโทรมของแหล่งท่องเที่ยว ความปลอดภัยและปัญหาการก่อการร้ายใน 3
จังหวัดชายแดนภาคใต้
สถานการณ์ดังกล่าวส่งผลต่อภาพลักษณ์และความเชื่อมั่นของนักท่องเที่ยวต่อประเทศไทย
เป็นเหตุให้นักท่องเที่ยวกลุ่มตลาดหลักเปลี่ยนจุดหมายไปยังแหล่งท่องเที่ยวในภูมิภาคอื่นๆ
ซึ่งได้ส่งผลกระทบต่อจำนวนและรายได้จากการท่องเที่ยวของประเทศ
อย่างไรก็ตามพบว่าภายหลังจากเกิดวิกฤตในประเทศไทยก็มีแนวโน้มที่นักท่องเที่ยวจะกลับเข้ามาท่องเที่ยวอีกครั้งในระยะเวลาไม่นานนัก

หลังจากสถานการณ์อุทกภัยที่คลี่คลายลง ส่งผลให้กิจกรรมทางเศรษฐกิจฟื้นตัวต่อเนื่อง
โดยเฉพาะภาคการท่องเที่ยวที่กลับมาเป็นปกติ แม้จะมีข่าวแจ้งเตือนการก่อการร้าย
โดยในเดือนมกราคม 2555 มีนักท่องเที่ยวต่างชาติจำนวน 1.95 ล้านคน
ขยายตัวจากระยะเดียวกันของปีก่อนร้อยละ 8 เทียบที่หดตัวร้อยละ 2.2 ในเดือนก่อน
ตามการเพิ่มขึ้นของนักท่องเที่ยวจากอาเซียน จีน และรัสเซีย เป็นสำคัญ
สอดคล้องกับอัตราการเข้าพักที่เพิ่มขึ้น

จำนวนนักท่องเที่ยวต่างชาติที่เดินทางมายังประเทศไทยและรายได้ด้านการท่องเที่ยว

+-----------+------------+-----------+------------------+------------+
| ปี         | นักท่องเที่ยว  | การขยายตัว | รายได้ท่องเที่ยว     | การขยายตัว  |
|           |            |           |                  |            |
|           | (คน)       | (ร้อยละ)   | (ล้านบาท)         | (ร้อยละ)    |
+-----------+------------+-----------+------------------+------------+
| 2552      | 12,527,979 | -13.8     | 400,000          | -23.1      |
+-----------+------------+-----------+------------------+------------+
| 2553      | 15,841,683 | 26.45     | 585,961          | 46.49      |
+-----------+------------+-----------+------------------+------------+
| 2554      | 19,098,323 | 19.84     | 650,000*         | 10.92      |
+-----------+------------+-----------+------------------+------------+

ที่มา : การท่องเที่ยวแห่งประเทศไทย และ กระทรวงการท่องเที่ยวและกีฬา

หมายเหตุ : * ประมาณการโดย บริษัท ศูนย์วิจัยกสิกรไทย จำกัด

2.3 โครงสร้างรายได้ของบริษัท

โครงสร้างรายได้ของบริษัท ในระหว่างปี 2552 – 2554 สามารถสรุปได้ดังต่อไปนี้

  ---------------------- -------- -------- ---------- -------- ------ ---------- --------
                         ปี 2552            ปี 2553              ปี 2554            

                         ล้านบาท   ร้อยละ    ล้านบาท     ร้อยละ           ล้านบาท     ร้อยละ

  1. รายได้จากการขาย                                                              

  ในประเทศ                                                                       

  -    คอยล์เย็น           155.35   16.86    168.40     13.87           202.57     17.79

  -    คอยล์ร้อน           308.36   33.47    419.30     34.56           286.12     25.12

  -    คอยล์นํ้าเย็น         134.47   14.60    169.25     13.95           190.67     16.74

  -    เครื่องปรับอากาศ     -        -        -          -               44.94      3.95

  รวมยอดขายในประเทศ      598.18   64.93    756.95     62.38           724.30     63.60

  ต่างประเทศ                                                                      

  -    คอยล์เย็น           59.89    6.50     210.37     17.34           165.70     14.55

  -    คอยล์ร้อน           49.02    5.32     62.52      5.16            60.96      5.35

  -    คอยล์นํ้าเย็น         33.33    3.62     45.68      3.76            50.94      4.47

  รวมยอดขายต่างประเทศ     142.24   15.44    318.57     26.26           277.60     24.37

  รวมรายได้จากการขาย      740.42   80.37    1,075.52   88.64           1,001.90   87.97

  2.                     41.61    4.52     50.95      4.20            47.19      4.14
  รายได้ค่าที่ปรึกษาวิศวกรรม                                                           

  3. รายได้อื่น ๆ           116.75   12.67    59.97      4.94            64.07      5.63

  4. รายได้การให้บริการ     22.45    2.44     26.89      2.22            25.67      2.26

  รวมรายได้               921.23   100.00   1,213.33   100.00          1,138.83   100.00
  ---------------------- -------- -------- ---------- -------- ------ ---------- --------

หมายเหตุ : รายได้อื่น ๆ ประกอบด้วย รายได้จากการขายเศษวัสดุ กำไรจากอัตราแลกเปลี่ยน
ดอกเบี้ยรับ และรายได้ค่าระวาง เป็นต้น

เป้าหมายในการดำเนินธุรกิจ

การปรับโครงสร้างทุน

  เนื่องจากอัตราส่วนหนี้สินต่อส่วนของผู้ถือหุ้นอยู่ในเกณฑ์สูง
  ประกอบกับแหล่งเงินทุนที่อยู่ในธุรกิจมาจากเงินกู้ยืมระยะสั้นจากธนาคารเป็นหลัก ขณะที่บริษัทฯ
  มีความจำเป็นต้องมีเงินทุนสำรองไว้สำหรับการลงทุนในธุรกิจหลักและธุรกิจอื่นบ้าง
  เพื่อกระจายความเสี่ยงไปจากธุรกิจการผลิตและส่งออกที่เป็นธุรกิจหลักอยู่ในปัจจุบัน
  การปรับโครงสร้างทุนอาจทำได้โดยการเพิ่มทุนให้กับผู้ถือหุ้นเดิม หรือเพิ่มทุนแบบเฉพาะเจาะจง
  หรือดำเนินการควบคู่กันไป

1)  การกระจายความเสี่ยงของธุรกิจ

  ถึงแม้ธุรกิจคอยล์ยังมีความต้องการสูงทั้งตลาดในประเทศและตลาดต่างประเทศ
  แต่ก็มีการแข่งขันด้านราคาจากผู้ผลิตในประเทศอย่างรุนแรง
  ขณะเดียวกันยังมีผู้ผลิตรายใหญ่อย่างประเทศจีน ที่ต้องการขยายตลาดให้มากขึ้น
  ประกอบกับอีกภายใน 2 ปีข้างหน้าจะเปิดการค้าเสรี
  จะทำให้เกิดการแข่งขันด้านราคารุนแรงเพิ่มขึ้นมาก

  จากเหตุผลดังกล่าว บริษัทฯ
  ควรศึกษารูปแบบการกระจายความเสี่ยงจากธุรกิจเดิมที่ดำเนินการอยู่
  โดยการปรับโครงสร้างของธุรกิจอาจมีแนวคิดได้หลายแบบ เช่น
  การหาพันธมิตรที่มีแนวคิดของธุรกิจที่สอดคล้องกัน
  ศึกษาโครงสร้างการทำธุรกิจร่วมกันเพื่อเพิ่มขนาดของธุรกิจไปพร้อม ๆ กับการลดค่าใช้จ่าย
  เมื่อร่วมกันทำธุรกิจแล้วสามารถทำเป็นกลุ่มที่แข่งขันกับผู้ผลิตรายอื่นในประเทศ
  และมีความเข้มแข็งพอที่จะแข่งขันกับผู้ผลิตต่างประเทศได้

  นอกจากคงที่ไว้ซึ่งธุรกิจรูปแบบเดิมแล้ว บริษัทฯ ควรศึกษาการลงทุนเพื่อทำธุรกิจรูปแบบใหม่ ๆ
  ทั้งที่เกี่ยวข้องและไม่ได้เกี่ยวข้องกับธุรกิจเดิม โดยพิจารณาจากผลตอบแทนจากการลงทุน
  ทรัพยากรของบริษัทที่มีอยู่ ตลอดจนความเสี่ยงของธุรกิจที่นำมาศึกษาเป็นสำคัญ